Muutettu ehdotus Euroopan parlamentin ja neuvoston direktiiviksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 1976/769/ETY muuttamisesta kahdennenkymmenennen kerran (lyhytketjuiset klooratut parafiinit) (KOM(2001) 268 lopull. - 2000/0104(COD)) (ETA:n kannalta merkityksellinen teksti)



Virallinen lehti nro C 213 E , 31/07/2001 s. 0296 - 0297



Muutettu ehdotus Euroopan parlamentin ja neuvoston direktiiviksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 1976/769/ETY muuttamisesta kahdennenkymmenennen kerran (lyhytketjuiset klooratut parafiinit) (2001/C 213 E/20) (ETA:n kannalta merkityksellinen teksti) KOM(2001) 268 lopull. - 2000/0104(COD) (Komission esittämä 18 päivänä toukukuuta 2001 EY:n perustamissopimuksen 250 artiklan 2 kohdan nojalla) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä, sekä katsovat seuraavaa: (1) Rajoitukset, joita tietyt jäsenvaltiot ovat hyväksyneet tai joita ne suunnittelevat PARCOM-yleissopimuksen (maalta peräisin olevan meren pilaantumisen ehkäisemistä koskevan yleissopimuksen) puitteissa tehdyn päätöksen 95/1 perusteella lyhytketjuisten kloorattujen parafiinien käyttöön, vaikuttavat suoraan sisämarkkinoiden toteutumiseen ja toimintaan. Tämän vuoksi on tarpeen lähentää jäsenvaltioiden tämän alan lainsäädäntöä ja näin ollen muuttaa direktiivin 1976/769/ETY(3) liite I. (2) Lyhytketjuiset klooratut parafiinit luokitellaan ympäristölle vaarallisiksi, koska ne ovat hyvin myrkyllisiä vesieliöille ja saattavat vaikuttaa pitkällä aikavälillä haitallisesti vesiympäristöön. (3) Komissio on aineiden vaarojen arvioinnista ja valvonnasta annetun neuvoston asetuksen (ETY) N:o 793/1993 mukaisesti antanut suosituksen erityistoimenpiteistä lyhytketjuisten kloorattujen parafiinien käytön rajoittamiseksi erityisesti metallintyöstönesteissä ja nahkatuotteiden viimeistykseen tarkoitetuissa tuotteissa vesiympäristön suojelemiseksi. (4) Lyhytketjuisten kloorattujen parafiinien muita tunnettuja käyttötapoja tarkastellaan uudelleen uuden tutkimustiedon valossa erityisesti lyhytketjuisia kloorattuja parafiineja sisältävien tuotteiden päästöjen osalta. (5) Myrkyllisyyttä, ekomyrkyllisyyttä ja ympäristöä käsittelevä tiedekomitea antoi 27 päivänä marraskuuta 1998 lausunnon suosituksessa mainituista lyhytketjuisten kloorattujen parafiinien käytön riskeistä. (6) Tämän direktiivin säännökset eivät vaikuta työntekijöiden terveyden ja turvallisuuden suojelemisesta työpaikalla annettuun yhteisön lainsäädäntöön, erityisesti toimenpiteistä työntekijöiden turvallisuuden ja terveyden parantamisen edistämiseksi työssä annettuun neuvoston direktiivin 1989/391/ETY(4) ja työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annettuun neuvoston direktiivin 1998/24/EY(5) soveltamiseksi, OVAT ANTANEET TÄMÄN DIREKTIIVIN: 1 artikla Muutetaan direktiivin 1976/769/ETY liite I tämän direktiivin liitteen mukaisesti. 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2001 [vuoden kuluttua sen voimaantulosta]. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä heinäkuuta 2002 [kahdeksantoista kuukauden kuluttua tämän direktiivin voimaantulosta]. 2. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL C 337 E, 28.11.2000, s. 138. (2) EYVL C 116, 20.4.2001, s. 27. (3) EYVL L 262, 27.9.1976, s. 201, direktiivi sellaisena kun se on viimeksi muutettuna komission direktiivillä 1999/77/EY (EYVL L 207, 6.8.1999, s. 18). (4) EYVL L 183, 29.6.1989, s. 1. (5) EYVL L 131, 5.5.1998, s. 11. LIITE Lisätään direktiivin 1976/769/ETY liitteeseen I seuraava kohta >TAULUKON PAIKKA>